Елин Пелин. Районна прокуратура – Елин Пелин е привлякла в качеството на обвиняем Т.Т. (на 26 години) за извършено от него престъпление по чл. 326, ал. 1 от НК - предаване на неверни повиквания или заблуждаващи знаци за помощ, злополука или тревога. Това съобщиха от пресцентъра на Апелативна прокуратура - София.
На 30 март 2020 г., в обособена група на село в община Елин Пелин, в социалната мрежа „Фейсбук“, той публикувал текстово съобщение на червен фон, гласящо: „В селото вече имаме болен!! Пазете се!!!“. Деянието е било извършено в условията на извънредно положение, обявено с Решение на Народното събрание на Република България за цялата страна, във връзка с разрастващата се пандемия от коронавирус (COVID - 19).
Понастоящем спрямо обвиняемия Т.Т. е наложена мярка за неотклонение „подписка“. Същият е осъждан.